Diari Oficial de la Generalitat Valenciana


Sumari del DOGV 4777, del 17-06-2004 (2004/6229)

RESOLUCIÓ de 7 de juny de 2004, del director general de Qualitat Ambiental, per la qual es publica el resultat de la convocatòria de subvencions efectuada per l'Orde de 17 de desembre de 2003 (DOGV núm. 4.662, de 2 de gener de 2004), destinades a la minimització en origen i valorització in situ de residus.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6229


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 7 de juny de 2004, del director general de Qualitat Ambiental, per la qual es publica el resultat de la convocatòria de subvencions efectuada per l'Orde de 17 de desembre de 2003 (DOGV núm. 4.662, de 2 de gener de 2004), destinades a la minimització en origen i valorització in situ de residus. [2004/F6229]
  
L'Ordre de 17 de desembre del 2003, de la Conselleria de Territori i Habitatge convoca, per a l'exercici 2004, la concessió d'ajudes en matèria de medi ambient, gestionades per la Direcció General de Qualitat Ambiental. L'annex I d'aquesta ordre estableix les bases que han de regir les subvencions destinades a la minimització en origen i valorització in situ de residus generats en el mateix procés productiu, per les petites i mitjanes empreses del sector industrial i de serveis de la Comunitat Valenciana.
  
D'acord amb l'article únic de l'Ordre de 30 de març del 2004, de la Conselleria de Territori i Habitatge, per la qual es fa públic l'import global màxim de les ajudes previstes en l'Ordre de 17 de desembre del 2003 (DOGV núm. 4729, de 8 d'abril del 2004), l'import màxim corresponent a les subvencions destinades a la minimització en origen i valorització in situ de residus generats en el mateix procés productiu és de 2.484.718 euros.
  
D'acord amb la base 1 de l'annex I de l'ordre de convocatòria, podran ser beneficiaris d'aquestes subvencions les petites i mitjanes empreses que desenvolupen, en un o diversos centres, una activitat industrial o de serveis, i es consideren petites i mitjanes empreses aquelles unitats econòmiques que reunisquen els requisits establits per la Recomanació de la Comissió Europea (DOCE núm. L 107/4, de 30 d'abril de 1996), segons el que disposa l'article 12 de la mencionada ordre.
  
D'acord amb la base 2 d'aquest annex, únicament seran objecte de subvenció les actuacions o inversions previstes en la base 4, en matèria de minimització en origen i valorització in situ de residus generats en el mateix procés productiu, per les petites i mitjanes empreses en el centre o els centres situats a la Comunitat Valenciana.
  
D'acord amb el que estableix l'esmentada base 2, s'entendrà per minimització en origen el resultat d'aplicar un conjunt de mesures de prevenció destinades a evitar en origen la generació de residus o a aconseguir-ne la reducció, o la de la quantitat de substàncies perilloses o contaminants presents en aquests, i es no considera minimització en origen la modificació, ampliació o construcció de depuradores d'aigües residuals, ni tan sols els equips i instal·lacions per a condicionament dels fangs resultants.
  
S'entendrà per valorització in situ l'aprofitament dels recursos continguts en els residus en la mateixa activitat que els ha generat, mitjançant la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que puguen causar perjudicis al medi ambient, i no es considerarà valorització in situ la cessió de residus de l'empresa sol·licitant a una altra per a la seua utilització com a matèria primera per aquesta última.
  
D'altra banda, en la base 3 s'allisten les actuacions que no seran objecte de subvenció.
  
La base 4 estableix les actuacions per a les quals es podran concedir ajudes, les quals hauran d'estar realitzades entre l'1 de gener del 2004 i el 31 d'octubre del 2004, i en les bases 5, 6, i 7, respectivament, s'indica la quantia màxima de les subvencions, els costs subvencionables i els costs i inversions no subvencionables.
  
La valorització de les sol·licituds presentades s'ha realitzat de la forma següent:
  
- Per a la redacció dels projectes de minimització i valorització de residus, respectant sempre l'import màxim subvencionable de 4.500,00 euros per empresa previst en la base 5.1, s'ha concedit el percentatge màxim fins al 40%, per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Redacció del projecte de minimització i
  
valorització de residus 15,65% a 40%
  
- Per a la realització d'inversions en tecnologies netes, tant de minimització en origen com de valorització in situ de residus, respectant l'import màxim subvencionable de 200.000,00 euros per empresa previst en la base 5.1, s'ha concedit el percentatge màxim fins al 30%, considerant la quantitat de residus minimitzada o valoritzada, el tipus de residus segons siguen perillosos, no perillosos o inerts, i la tecnologia aplicada en cada cas concret, amb la qual cosa les sol·licituds subvencionades ho han sigut en els termes següents:
  
Actuació subvencionable Percentatge
  
Minimització de residus perillosos 15,22% a 30,00%
  
Minimització de residus no perillosos 13,86% a 30,00%
  
Minimització de residus inerts 30,00%
  
Valorització de residus perillosos 30,00%
  
Valorització de residus no perillosos 4,44% a 30,00%
  
Valorització de residus inerts 30,00%
  
Tant en la redacció dels projectes de minimització i valorització de residus com en la realització d'inversions en tecnologies netes, els percentatges de subvenció s'han establit respecte a la part d'actuació considerada subvencionable per a cadascun dels expedients.
  
Amb l'aplicació d'aquests intervals, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de la consignació pressupostària disponible per a l'exercici 2004 en aquesta línia de subvencions, de conformitat amb el que estableix la base 5.
  
A proposta de la comissió avaluadora, a l'efecte de complir el que disposa l'article 6 de l'ordre de convocatòria i per raó de les competències delegades pel conseller de Territori i Habitatge mitjançant Resolució de 13 d'agost del 2003 (DOGV núm. 4.571, de 22 d'agost del 2003), resolc:
  
Primer
  
Publicar la llista de beneficiaris la petició dels quals s'ajusta a les bases establides en l'annex I de l'Ordre de 17 de desembre del 2003, per a les actuacions i amb l'import que a continuació s'indica:
  
Segon
  
En cas que els beneficiaris hagen percebut o tinguen reconegudes d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas.
  
La concessió de subvenció no eximeix el beneficiari del compliment de la legislació vigent en matèria ambiental ni genera dret ni expectativa de dret pel que fa a l'obtenció, si és procedent, de les autoritzacions administratives pertinents o pel que fa al reconeixement de drets relatius a procediments distints al de la present convocatòria de subvenció.
  
Tercer
  
Per al cobrament de la subvenció, els beneficiaris hauran de presentar com a data límit el 2 de novembre del 2004, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 10 de l'annex I de l'ordre de la convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 7 de juny de 2004.- El director general de Qualitat Ambiental (p. d. segons la Resolució de 13.08.2003, DOGV núm. 4.571, de 22.08.2003): Jorge Lamparero Lázaro.